CELEX: 62012CN0293
Language: sk
Date: 2012-06-11 00:00:00
Title: Vec C-293/12: Návrh na začatie prejudiciálneho konania, ktorý podal High Court of Ireland (Írsko) 11. júna 2012 — Digital Rights Ireland Ltd/Minister for Communications, Marine and Natural Resources, Minister for Justice, Equality and Law Reform, The Commissioner of the Garda Síochána, Írsko a Attorney General

25.8.2012   
            
            
               SK
            
            
               Úradný vestník Európskej únie
            
            
               C 258/11
            
         Návrh na začatie prejudiciálneho konania, ktorý podal High Court of Ireland (Írsko) 11. júna 2012 — Digital Rights Ireland Ltd/Minister for Communications, Marine and Natural Resources, Minister for Justice, Equality and Law Reform, The Commissioner of the Garda Síochána, Írsko a Attorney General
   (Vec C-293/12)
   2012/C 258/18
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   High Court of Ireland
   
      Účastníci konania pred vnútroštátnym súdom
   
   
      Žalobca: Digital Rights Ireland Ltd
   
      Žalovaní: Minister for Communications, Marine and Natural Resources (minister spojov, námorníctva a prírodných zdrojov), Minister for Justice, Equality and Law Reform (minister spravodlivosti, rovnosti a reformy práva), The Commissioner of the Garda Síochána (policajný prezident Garda Síochána), Írsko a Attorney General (Generálny prokurátor)
   
      Prejudiciálne otázky
   
   
               1.
            
            
               Je obmedzenie práva žalobcu, pokiaľ ide o používanie jeho mobilného telefónu, vyplývajúce z požiadaviek stanovených v článkoch 3, 4 a 6 smernice 2006/24/ES (1), nezlučiteľné s článkom 5 ods. 4 ZEÚ v tom zmysle, že je neprimerané a zbytočné alebo nevhodné na dosiahnutie legitímnych cieľov, ktorými sú:
               
                           a)
                        
                        
                           zabezpečenie dostupnosti určitých údajov na účely vyšetrovania, odhaľovania a stíhania závažných trestných činov?
                           a/alebo
                        
                     
                           b)
                        
                        
                           zabezpečenie riadneho fungovania vnútorného trhu Európskej únie?
                        
                     
         
               2.
            
            
               Konkrétne:
               
                           i)
                        
                        
                           je smernica 2006/24/ES zlučiteľná s právom občanov slobodne sa pohybovať a zdržiavať sa na území členských štátov zakotveným v článku 21 ZFEÚ?
                        
                     
                           ii)
                        
                        
                           je smernica 2006/24/ES zlučiteľná s právom na súkromie zakotveným v článku 7 charty a článku 8 EDĽP?
                        
                     
                           iii)
                        
                        
                           je smernica 2006/24/ES zlučiteľná s právom na ochranu osobných údajov zakotveným v článku 8 charty?
                        
                     
                           iv)
                        
                        
                           je smernica 2006/24/ES zlučiteľná s právom na slobodu prejavu zakotveným v článku 11 charty a článku 10 EDĽP?
                        
                     
                           v)
                        
                        
                           je smernica 2006/24/ES zlučiteľná s právom na dobrú správu vecí verejných zakotveným v článku 41 charty?
                        
                     
         
               3.
            
            
               V akom rozsahu tieto Zmluvy — a konkrétne zásada lojálnej spolupráce zakotvená v článku 4 ods. 3 Zmluvy o Európskej únii — vyžadujú, aby vnútroštátny súd skúmal a posudzoval zlučiteľnosť vnútroštátnych opatrení vykonávajúcich smernicu 2006/24/ES s ochranou, ktorú poskytuje Charta základných práv, vrátane článku 7 tejto charty (ako to stanovuje článok 8 EDĽP)?
            
         
      (1)  Smernica Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES (Ú. v. EÚ L 105, s. 54).